


PARLAMENTUL ROMÂNIEI

CAMERA DEPUTAŢILOR
     Comisia pentru egalitatea de şanse                   
  Bucureşti, 23 februarie 2010 
                pentru femei şi bărbaţi


  Nr.37/158







A V I Z
cu privire la propunerea legislativă pentru modificarea şi completarea 
Legii nr.35/1997 privind organizarea şi funcţionarea instituţiei 
Avocatul Poporului, republicată şi a Legii nr.383/2007 pentru modificarea şi completarea art.36 din Legea nr.35/1997 privind organizarea şi funcţionarea instituţiei Avocatul Poporului, republicată

În conformitate cu prevederile art.95 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, asupra propunerii legislative pentru modificarea şi completarea Legii nr.35/1997 privind organizarea şi funcţionarea instituţiei Avocatul Poporului, republicată şi a Legii nr.383/2007 pentru modificarea şi completarea art.36 din Legea nr.35/1997 privind organizarea şi funcţionarea instituţiei Avocatul Poporului,republicată (Plx 6/2010).
Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă menţionată mai sus, în şedinţa din 23 februarie 2010.

Membrii Comisiei  au examinat propunerea legislativă, expunerea de motive, precum şi avizul favorabil  al Consiliului Legislativ nr.95/9.02.2010. 

În urma dezbaterilor, membrii Comisiei  pentru egalitatea de şanse pentru femei şi bărbaţi au hotărât, cu unanimitate de voturi, avizarea favorabilă a propunerii legislative cu amendamentele din anexă.
PREŞEDINTE
Cristina Ancuţa POCORA














         




ANEXA

AMENDAMENTE 

ale Comisiei pentru egalitatea de şanse pentru femei şi bărbaţi

cu privire la

propunerea legislativă pentru modificarea şi completarea Legii nr.35/1997 privind organizarea şi funcţionarea instituţiei Avocatul Poporului, republicată şi a Legii nr.383/2007 pentru modificarea şi completarea art.36 din Legea mr.35/1997 privind organizarea şi funcţionarea instituţiei Avocatul Poporului,republicată (Plx 6/2010)
	Nr.crt.
	Text  PLx 6/2010
	Amendamente  


	Motivare 

	1.
	După alineatul (3) al art.9 se introduce un alineat nou, alin (4) care va avea următorul cuprins:
4) Avocatul Poporului, la data pensionării sau recalculării pensiei anterior stabilite, beneficiază de pensie de serviciu egală cun 80% din indemnizaţia brută lunară a judecătorilor Curţii Constituţionale. Pensia astfel stabilită se actualizează în raport cu indemnizaţia judecătorilor Curţii Constituţionale şi se impozitează potrivit legii.

	Se elimină 
	Conform proiectului de lege privind sistemul unitar de pensii publice- pentru a se elimina discriminarea între categorii profesionale.



	2.


	După art.9, vor fi introduse două articole noi, art.91 şi 92, care vor avea următorul cuprins :

Art.91
(1) Avocatul Poporului în calitate de conducător al instituţiei are următoarele atribuţii:

h) angajează salariaţii instituţiei Avocatul Poporului şi exercită dreptul de autoritate disciplinară asupra acestora.


	Se reformulează lit.h) care va avea următorul cuprins: 

(1) Avocatul Poporului în calitate de conducător al instituţiei are următoarele atribuţii:
h) angajează prin concurs salariaţii instituţiei Avocatul Poporului, iar dreptul de autoritate disciplinară se exercită prin Comisia de disciplină.”


	Avand in vedere ca angajaţii din instituţia Avocatul Poporului sunt asimilati funcţionarilor publici parlamentari, angajarea se face exclusiv prin concurs iar cercetarea disciplinară se face prin Comisia de disciplină – prin similitudine cu prevederile Legii  nr.7/2006 privind statutul cu care se asimilează. 


	3.


	La art.11, alin.(1) se modifică şi va avea următorul cuprins:

(1) Adjuncţii Avocatului Poporului sunt numiţi pe o durată de cinci ani de către Birourile Permanente ale Camerei Deputaţilor şi Senatului, la propunerea Avocatului Poporului cu avizul comisiilor juridice ale celor două Camere ale Parlamentului. Condiţiile pentru ocuparea funcţiei de adjunct al Avocatului Poporului se stabilesc prin Regulamentul de organizare lşi funcţionare a instituţiei Avocatului Poporului.
	Art.11, alin.(1) 
Se reformulează şi va avea următorul conţinut:

„(1) Adjuncţii Avocatului Poporului sunt numiţi pe o durată de cinci ani de către Birourile Permanente ale Camerei Deputaţilor şi Senatului, cu avizul comisiilor juridice ale celor două Camere ale Parlamentului. Condiţiile pentru ocuparea funcţiei de adjunct al Avocatului Poporului se stabilesc prin Regulamentul de organizare lşi funcţionare a instituţiei Avocatului Poporului.

	Pentru a se asigura transparenţă pentru propuneri din partea Parlamentului fără imixtiune.



	4.
	Punct 32 Se introduce un nou capitol, Capitolul IV3 „Bugetul instituţiei Avocatul Poporului”, incluzând art.298m care va avea următorul cuprins:

„Cap.IV3: Bugetul instituţiei Avocatul Poporului 

Art.298

„(3) Prin legile bugetare va fi stabilit un fond special la dispoziţia Avocatului Poporului, având în principal, următoarele destinaţii:

a) mediatizarea instituţiei;

b) decontarea cheltuielilor de transport pentru persoanele fizice care sesizează instituţia Avocatul Poporului în legătură cu încălcarea unor drepturi sau libertăţi. Procedura de decontare a cheltuielilor de transport se va stabili prin Regulamentul de organizare şi funcţionare a instituţiei;

c) alocarea de sprijin financiar pentru personalul instituţiei. Procedura de alocare a sprijinului financiar se va stabili prin Regulamentul de organizare şi funcţionare a instituţiei.”
„(4) În bugetul anual al instituţiei se prevede un capitol special privind fondul de protocol pentru reprezentarea internă şi internaţională a instituţiei. Normativele de cheltuieli pentru protocol şi limitele maxime în cadrul cărora se pot aproba şi efectua cheltuieli pentru acţiuni de protocol, deplasări în străinătate, dotări cu autoturisme, consumul lunar de carburanţi se stabilesc prin Ordin al Avocatului Poporului, în limitele fondurilor bugetare alocate instituţiei.”


	Se elimină
	Conform legislaţiei în vigoare aceştia trebuie să se încadreze în normativele aplicate întregului sistem bugetar, altfel se crează discriminare între instituţii pe fondul crizei financiare.



	5.
	Alineatul (31) al art.36 se modifică şi va avea următorul cuprins:

(31) Avocatul Poporului şi adjuncţii Avocatului Poporului care nu au domiciliul şi nici locuinţă proprietate personală în municipiul Bucureşti beneficiază, de la data numirii în funcţie de diurnă de deplasare,pe zi, în cuantum, de 2% din salariul de bază, precum şi de decontarea cheltuieilor de cazare şi transport de la localitatea de domiciliu până la locul de muncă din municipiul Bucureşti.


	Solicităm eliminarea textului propus şi a textului actual al Legii 383/2007 pct.2.
	Se confundă conducerea instituţiei Avocatului Poporului cu parlamentarii aleşi. În condiţii de austeritate financiară se exced drepturile financiare pentru demnitari numiţi şi nu aleşi.

                            dr. Luminiţa Gheorghiu

